tomron87/hebrew-wikipedia-sentences-corpus huggingface dataset:
בהמשך לאור הלקחים הראשוניים ממלחמת חרבות ברזל הוסבה חטיבת המילואים לטובת הקמת חטיבה חדשה שקיבלה את השם חטיבת ההרים עם מרחב אחריות על גזרת החרמון והר דב.
לקרת סיום תפקידו החטיבה הוקמה מחדש כחטיבת מילואים מרחביתאבינועם אמונה 2021–2024 תחת פיקודו החטיבה חזרה להיות חטיבת מילואים מרחבית.
חטיבת הצנחנים ה-173 היא חטיבת צנחנים בצבא ארצות הברית הכפופה לפיקוד אירופה של ארצות הברית.
החטיבה הוקמה לראשונה באוגוסט 1917 בתור חטיבת חיל רגלים, ולאחריה פורקה והוקמה מחדש במספר וריאציות.
לבסוף הוסבה החטיבה בשנת 1963 לחטיבת צנחנים עצמאית שאינה כפופה לדיוויזיה.
החטיבה ראתה את שורשיה בגדוד הצנחנים ה-503 אשר צנח במלחמת העולם השנייה בפיליפינים.
החטיבה הייתה היחידה הראשונה של צבא ארצות הברית שנשלחה למלחמת וייטנאם, במהלכה זכתה לפרסום בשל מבצע עיר צומת ב-1967, הצניחה המבצעית החטיבתית היחידה שביצע צבא ארצות הברית במלחמה, ובשל צניחה חטיבת שביצעו אנשיה במלחמת עיראק בשנת 2003. החטיבה מונה 6 גדודים ומפקדת החטיבה ממוקמת בויצ'נזה, איטליה.
חטיבת הסיגינט היא יחידה של משטרת ישראל העוסקת באיסוף מודיעין אותות.
חטיבת הסיגינט הוקמה ב-2007 על ידי ניצב משנה גדי סיסו, שגייס לשורותיה שוטרים וקצינים של משטרת ישראל.
מטרות היחידה הן סיוע בפיענוח פשיעה חמורה ומניעתה והצלת חיי אדם.
בחטיבה עושים שימוש באמצעים כגון:
חטיבת החי"ר הצפונית (חטיבת הארי 5692) היא חטיבת חיל רגלים במילואים הפועלת תחת אוגדת יערה של פיקוד העורף.
יעודה הוא פעילות ככוח חי"ר קל לוחם בעורף להגנה ושמירה על צירים והגנת היישובים בגזרתה .
החטיבה הוקמה ב-2018 בהנחיית אלוף פיקוד העורף, תמיר ידעי, שמינה את אלוף-משנה ליאור נגר להקים את החטיבה ולשמש כמפקדה הראשון.
לחטיבה ארבעה גדודי חי"ר קל: 982, 9214, 9239, 9311. רוב חיילי החטיבה שירתו בשירות סדיר בחטיבות החי"ר השונות בצה"ל.
החטיבה הוקמה בשנת 2018, לאור השתנות האיומים בגזרה הצפונית, להגנה על אזרחי ישראל במקרה של חדירת מחבלים בגזרה הצפונית במקביל להענקת סיוע איכותי ליישובים צמודי גדר ולרשויות מתקשות תחת אש.
כחלק מהפקת הלקחים אחרי "שומר חומות" התעדכן יעוד החטיבה.
המשימה החדשה שהוטלה עליה - היא להגן על הצירים המרכזיים והמתקנים האסטרטגים במדינה.
כיום, החטיבה נותנת מענה למגוון איומים החל מבט"פ ועד הגנה מפני אויב חיצוני שיפעל לאיים על אינטרסים אזרחיים וצה"ליים בגזרה הצפונית.
בשנת 2023, נבחר גדוד 9311 לקבל תעודת הצטיינות מנשיא המדינה, על ידי ועדה שהתקיימה בראשות מפקד מערך התמרון והגיס הצפוני, אלוף סער צור.
תעודת ההצטיינות ניתנה כאות הערכה על הצטיינותו בשגרה ובחירום.
בינואר 2025 עברה החטיבה ממחוז צפון של פיקוד העורף לאוגדת יערה.
החטיבה היא חטיבת אחות של חטיבת דניאל.
במלחמת חרבות ברזל החטיבה הוקפצה תחילה לצפון הארץ, להגנת היישובים בגזרת קו התפר הצפוני.
בהמשך החטיבה ביצעה משימות ייחודיות תחת מפקדת העומק.
החטיבה ביצעה פעולות רבות במהלך הלחימה, ובהן משימות הגנה על יישובי העוטף, זיכוי וסריקת יישובים, איתור נעדרים וכן משימות חוצות לתוך שטח הרצועה.
גדוד 982 ביצע משימות בחאן יונס ובית חאנון תחת סיפוחים ולחימה שלא כגדוד אורגני.
עם פרוץ המלחמה, החטיבה גויסה במלואה ותוך שעות התייצבה בשטחיה האופרטיביים תוך בצוע נוהל גיוס חירום מלא.
במסגרת גיוס זה גם בוצע תרח"ט שלדי לאימון מפקדי הפלוגות, המג"דים ומפח"ט החטיבה .
כלל גדודי החטיבה משובצים בשוטף לתעסוקה מבצעית כלוחמי חי"ר בגזרת אוגדת יהודה ושומרון.
"חטיבת הסגל" היא היחידה הצבאית האמונה על הטיפול באוכלוסיית הקצינים והנגדים בצה"ל.
החטיבה משמשת גוף מטה מקצועי המתכנן, מתווה ומטמיע מדיניות מטכ"לית ומקנה כלים ונושא באחריות להתוויה, גיבוש ויישום של עקרונות מדיניות ברמת הכלל והפרט, על מנת לאפשר למפקדים ולגורמי הסגל לפתח ולטפח את הקצינים והנגדים בצה"ל, תוך שימוש בכלי הבקרה ומיצוי מיטבי של משאבי כוח האדם בצה"ל.
החטיבה כפופה לאגף כוח האדם (אכ"א).
ראש החטיבה הנוכחי היא תת-אלוף ליאת שבו.
זיהוי האתגרים, הבנת הצרכים וגיבוש מענה מתאים בעולם הקבע.
גיבוש מדיניות צה"לית לניהול מערך הקבע וקצונת החובה.
לטפל ולדון בבקשות סגל החורגות מהמדיניות המטכ"לית.
חניכה ובקרה אחר מימוש ועמידה בתהליכים מבוזרים לזרועות ולאגפים.
בקרה אחר מימוש ויישום מדיניות צה"ל לניהול מערך הקבע וביצוע תהליכי הסגל השונים.
תכנון וחלוקת משאבים לניהול מערך הקבע בצה"ל.
ניהול וביצוע תהליכי כ"א שבסמכות המטה הכללי.
לשאת באחריות לתהליכי המיון והגיוס לקבע.
ראש החטיבה משמש קצין חיל ראשי למערך הקבע וקצונת החובה של החיל הכללי.
מלבד הקצינים בחטיבה, חייל סדיר אשר מגיע ליחידה מוגדר כ"רכז סגל".
חלק מהתפקידים ניתנים כחלק מגיוס כללי על פי צורכי המערכת וחלק על ידי איתור של קציני המדורים.
עם הגעת החיילים לחטיבה, הם מקבלים שיבוץ לענף ולמדור אליו יהיו משויכים.
מנהל הקצינים - אמון על הטיפול בתהליכי סגל קצונה המחייבים טיפול מטכ"לי, ביצוע בקרה שוטפת אחר הטיפול בקצינים בזרועות ובאגפים, שותפות בעבודות מטה ועיצוב מדיניות הסגל בתחום הקצונה, ניהול ועדות מטכ"ליות, ריכוז תחום הלימודים בצה"ל-קביעת מדיניות וטיפול בחריגים, הובלת תחום ההכשרות המטכ"ליות למערך הקצונה בצה"ל.
ענף סגל המטה הכללי והחיל הכללי (מטכ"ל וחכ"ל) - אמון על הטיפול בקצונת הבכירה מדרגת אל"ם ומעלה בכלל צה"ל (ספ"כ) מקצה לקצה, הובלת תהליכי האיוש הרב זרועיים במטה הכללי, פיתוח קצונת ונגדי החיל הכללי והמערכים המקצועיים, טיפול סגלי ביחידות המטה הכללי.
ענף זה מורכב ממדורים, ביניהם תפקידים טכנולוגיים מעולמות הבינה עסקית ומדעי הנתונים אשר אחראים על אספקת נתונים וניתוח הנתונים הרלוונטיים אשר משרתים את מטרות החטיבה.
מנהלת המגורים הצה"לית - אחראית על הקמה ופיתוח של שכונות מגורים ייעודיות ברחבי הארץ למשרתי קבע.
המינהלת מלווה את פרויקטי המגורים הן מהבחינה העסקית והן מהבחינה הטכנית של הבניה.
הייעוץ המשפטי לחטיבת הסגל - לחטיבת הסגל ממונה יועץ משפטי או יועצת משפטית בדרגת רב-סרן, המשרתים בפרקליטות הצבאית במחלקת הייעוץ והחקיקה.
כמו כן, ליועמ"ש כפופים קצינים וקצינות אשר מעניקים גם הם ייעוץ משפטי, ואף מייצגים את צה"ל בפני ועדת הערר למשרתי הקבע.
חטיבת החקירות הפליליות של חיל הנחתים של ארצות הברית היא סוכנות אכיפת חוק פדרלית החוקרת פשעים נגד אנשי וציוד חיל הנחתים של ארצות הברית.
חטיבת החקירות הפליליות של חיל הנחתים של ארצות הברית אחראית בין היתר על:
חקירות של מקרים בהם מעורבים סמים
סיוע לפרקליטות ארצות הברית ולפרקליטות המקומית
ניהול משא ומתן בזמן משברים
יצירת קשר עם תוכניות הסיוע למשפחות בהיבטי של אכיפת החוק בנושאי אלימות במשפחה
עריכת בירור בענייני פנים בכוח האדם של חיל הנחתים.
חטיבת המבצעים המיוחדים של הצבא היא מסגרת חטיבתית של הצבא הבריטי האמונה על מבצעים מיוחדים וסיוע לכוחות מקומיים ברחבי העולם.
היא מהווה את הכוח הלוחם העיקרי לצד החטיבה ה-77 (המתמחה בסיוע מבצעי) של מפקדת חיילות השדה.
באוקטובר 2017 הוקמה קבוצת חיל הרגלים המיוחדת (Specialised Infantry Group) במטרה להכשיר ולאמן כוחות מסביב לעולם.
כאשר נוסדה, הכילה הקבוצה שני גדודים: הגדוד הרביעי, רגימנט הרובאים; והגדוד הראשון, הרגימנט המלכותי של סקוטלנד, גדודי הקבוצה הותאמו לאופי הפעילות וקיבלו הכשרה וציוד מתאים לפעול במוקדים שונים בעולם בשיתוף פעולה עם כוחות מקומיים.
בפברואר 2018 הגדוד הרביעי, רגימנט הרובאים, הוצב בפעילות ראשונה של הקבוצה בכווית באימון והכשרת הכוחות המזוינים של כווית, באותה תקופה הוצבו יחידות הקבוצה גם באפגניסטן בסיוע לכוחות האפגנים, בהמשך נשלחו כוחות לסיוע בניגריה כחלק מהמאבק בבוקו חראם.
ביולי 2018 גדלה הקבוצה לכדי שלושה גדודים עם הוספת הגדוד השני, הרגימנט המלכותי של נסיכת ויילס, ונוסף לה גם צוות ייעוץ והכשרה משולב ללוחמה בטרור.
בינואר 2019 נוסף לחטיבה הגדוד השני של רגימנט דוכס לנקסטר, ובהמשך גם הגדוד השלישי של רגימנט רובאי הגורקה.
באוגוסט 2021 קבוצת החי"ר הפכה לחטיבת המבצעים המיוחדים של הצבא, כאשר כל הגדודים שהרכיבו את הקבוצה הועברו מהרגימנטים המקוריים שלהם לתוך רגימנט הריינג'רים החדש שהוקם והוכנסו עם שיוכם החדש תחת פיקוד החטיבה.
בנוסף לארבעת הגדודים של הרגימנט, נוספו שתי פלוגות מרגימנט רובאי גורקה המלכותי (F ו-G), אסקדון הקשר ה-255 וצוות הכשרה ואימון ללוחמה בטרור (JCTTAT).
בנובמבר 2021 תפקידי ההכשרה והאימון הועבר מהחטיבה לידי חטיבת הסיוע הביטחוני ה-11, לאחר מכן התרכזה החטיבה במתן סיוע ישיר ושיתוף פעולה מבצעי עם כוחות סביב העולם.
בעקבות פירוקה של הדיוויזיה השישית עברה החטיבה תחת מפקדת חיילות השדה.
עם הקמת החטיבה במרץ 2021, היא הורכבה מגדודי חיל רגלים סדירים קיימים שהועברו אליה מחטיבות אחרות.
עד לשנת 2030 הרכב החטיבה עתיד לכלול את גדודי רגימנט הריינג'רים שנמצא אף הוא בתהליך הקמה.
מפקדת הקבוצה (מחנה אלדרשוט, המפשייר)
הגדוד הראשון, הרגימנט המלכותי של סקוטלנד
הגדוד השני, הרגימנט המלכותי של נסיכת ויילס
הגדוד השני, רגימנט דוכס לנקסטר
הגדוד השלישי, רגימנט רובאי גורקה המלכותי
מפקדת החטיבה (מחנה אלדרשוט, המפשייר)
הגדוד הראשון, רגימנט הריינג'רים (מחנה פלאס, צפון אירלנד)
הגדוד השני, רגימנט הריינג'רים (מחנה קאוג, סארי)
הגדוד השלישי, רגימנט הריינג'רים (מחנה פירברייט, סארי)
הגדוד הרביעי, רגימנט הריינג'רים (מחנה אלדרשוט, המפשייר)
אסקדרון הקשר ה-255, חיל הקשר המלכותי (מחנה סווינטון, וילטשייר)
אסקדרון 1 (מבצעים מיוחדים), האגודה הארטילרית המכובדת (פינסבורי, לונדון)
צוות הכשרה ואימון משולב ללוחמה נגד טרור (JCTTAT) (מחנה שורנקליף, קנט)
חטיבת ההגנה בסייבר היא יחידה באגף התקשוב וההגנה בסייבר והגוף העיקרי העוסק בלוחמת סייבר הגנתית, אבטחת מידע והגנת המרחב הקיברנטי של ישראל והמערכות האלקטרוניות של צה"ל.
בפרט מחלקת ההגנה בסייבר פועלת להגנה על מערכות התקשורת והמחשבים הצבאיות.
פעילות החטיבה מאפשרת את קיומן של פעילויות מבצעיות ביבשה, באוויר ובים ומייצרת לצה"ל עליונות בממד הקיברנטי.
החטיבה מפעילה אמצעים טכנולוגיים רבים ומגוונים, על מנת לנטרל תקיפות ואיומי סייבר של אויבים ויריבים ובכך משפיעה על כל היחידות בצבא בפעילות הביטחון השוטף ובחירום, ומאפשרת לצה"ל לשמר חופש פעולה בממד הדיגיטלי.
החטיבה בנויה מכמה מרכזים ייחודים: מרכז העליון והחוסן, מרכז מימד, מרכז מודיעין להגנה, מרכז טכנולוגי (יחידת מצו"ב).
החטיבה פיתחה תורה, אמצעים ויכולות מבצעיות להתמודדות עם איומי תקיפה בממד הקיברנטי, תוך התאמה למציאות המשתנה בשותפות עם כל זרועות הצבא, ארגוני הביטחון והגורמים המדינתיים, והיוותה גורם מעצב, מנחה, מטמיע ומוביל מבצעית.
ביוני 2021, החטיבה קיבלה בפעם הראשונה את פרס ביטחון ישראל.
סמלשם היחידהתחום אחריותמפקדמרכז צופן וביטחון (מצו"ב)היחידה הלאומית להצפנה ואבטחת מידע.
למרות היותה יחידה צה"לית היחידה מספקת שירותים לכל מערכת הביטחון הישראלית.
עיקר פעילות היחידה הוא בתכנון ומימוש יכולות הצפנת מידע ותקשורת המוטמעות בקרב המערך הלוחם של צה"ל.
בנוסף ביחידה פועלים צוותי התקפה – המנסים לפרוץ לרשתות הצבא וצוותי ניטור.אל"ם א'מרכז עליונות והחוסןאל"ם י'מרכז מימדאל"ם א'
במתקפת הפתע שירת בעוטף גדוד סיור של החטיבה ומחלקת המרגמות של גדוד 50, זאת בנוסף על מספר גדודים של חטיבת גולני וגדוד שריון, כשחלק מהחיילים יצאו לחופשת חג בשמחת תורה.
מספר לוחמי הסיירת לחמו גם בקרב מוצב סופה ביחד עם שייטת 13 וגדוד קרקל.
עד סוף דצמבר 2024, החטיבה הובילה את הקרב במרחב רפיח, בסך הכל כשבעה חודשים.
ב-28 בדצמבר פתחה החטיבה במבצע באזור בית חאנון, העיירה היחידה בצפון הרצועה שלא טופלה במסגרת קרב ג'באליה השלישי.
בקרב בסופה נפל מפקד פלנ"ט נח"ל, רס"ן רועי צ'אפל.
בקרב שבכפר עזה נפל מפקד הפלוגה הרובאית של גדוד 931, רס"ן טל גרושקה.
באותו הזמן החזיקה סיירת הנח"ל את הגזרה הדרומית בגזרת כיסופים, סופה וכרם שלום תחת חטיבת קטיף.
הסיירת הייתה מתוגברת במחלקת מרגמות מגדוד 50 ושתי מחלקות טנקים מגדוד 77
בבוקר 7 באוקטובר 2023, סיירת הנח"ל הוצבה בגזרת כרם שלום.
היחידה הייתה במצב "כוננות עם שחר" משעה 5:30 והייתה פרוסה לאורך גדר הגבול.
בשעה 6:29 החלה המתקפה של חמאס לאורך כלל הרצועה.
תחילה במטחים כבדים של רקטות ופצמ"רים ודקות לאחר מכן פריצה של חוליות מחבלים בנקודות רבות לאורך הגדר.
בדקות הראשונות ללחימה, מפקד הגזרה הדרומית מטעם היחידה באותה השבת, סגן מפקד סיירת נח"ל רס"ן עידו ישראל שני, הכריז בקשר על מלחמה וקרא לכל אחד להגן ולהרוג מחבלים בגזרתו.
דקות לאחר מכן נפל רס"ן שני בקרב סמוך לקיבוץ סופה.
בבוקר יום שבת 7 באוקטובר, הוקפצו לוחמי גדוד 931 ללחימה בעוטף.
עם קבלת הידיעות על חדירת מחבלים והאירוע המתפתח בכפר עזה, חברו הלוחמים לכוח יחידת מגלן ונלחמו יחד.
במהלך הקרב, השיבו הלוחמים את השליטה על המוצבים והמשיכו בחיסול מחבלים וטיהור המרחב.
במהלך קרב שהתפתח בדרכם לכפר עזה, נפל מפקד הפלוגה הרובאית של הגדוד, רס"ן טל גרושקה.
הקרב התרחש ב-7 באוקטובר 2023, במסגרת טבח שבעה באוקטובר, ובמהלכו הסתערו על קיבוץ כרם שלום עשרות מחבלים של ארגון הטרור חמאס.
כוחות סיירת נח"ל, גדוד 50 וכיתת הכוננות של הקיבוץ ניהלו קרב עם המחבלים במהלכו הצליחו לבלום אותם מלבצע טבח בקיבוץ.
מסוק קרב שהוזנק חיסל חולייה שנייה.
2 מחברי כיתת הכוננות, עמיחי ויצן (בנו של הרב שלמה יוסף ויצן) וידידיה רזיאל נהרגו, כמו גם מפקד חטיבת הנח"ל יהונתן שטיינברג, 4 לוחמי גדוד 50 של החטיבה, ו-17 לוחמי סיירת נח"ל, ביניהם ירון שי, בנו של השר לשעבר יזהר שי.
בשעה 06:29 התחיל ירי כבד של פצמ"רים וקסאמים לאורך כל העורף וגם בגזרת כרם שלום.
מספר דקות לאחר מכן פורצים במספר מוקדם לאורך כל הגדר מחבלים, בשעה 6:43 מודיע סגן מפקד סיירת הנח"ל, רס"ן עידו (ישראל) שני, ללוחמיו בקשר שהם במלחמה ופוקד להגן בגזרתם ולהרוג מחבלים, לאחר שהם כבר פרוסים בגזרות שלהם.
סגן מפקד פלוגה סגן יואב לוינסון הגיע בג'יפ דוד ממוגן עם שני לוחמים לגדר ההיקפית של הקיבוץ, נלחם וחסם עשרות מחבלים מלפלוש לתוכו.
הג'יפ נפגע מכמה טילי RPG, הנהג סמ"ר רועי בטיטו נפצע קשה והקשר סמ"ר ירון שי שישב מאחור והשיב אש נהרג במקום.
סגן לוינסון וסמ"ר בטיטו הגיעו למוצב תוך פלישת המחבלים וחברו לשאר הלוחמים בקרב על המוצב.
במוצב כרם שלום שירתו תצפיתניות, ולאבטחת המוצב וסביבתו שהו בו 25 לוחמים של סיירת נח"ל.
עם תחילת מתקפת הפתע נורו על המוצב פצצות מרגמה רבות, והתצפיתניות זיהו התקרבות מחבלים לגדר ודיווחו על כך ברשת הקשר.
במקביל הסתערו על המוצב כ-50 מחבלים שפרצו את גדר המערכת סביב רצועת עזה.
אחדים מלוחמי סיירת נח"ל היו בסיור ובעמדות, ואחרים ישנו במיטותיהם, ובהמשך הצטרפו ללחימה.
בקרב שהתפתח ונמשך כשש שעות חיסלו לוחמי סיירת הנח"ל כ-35 מחבלים.
טנקיסטיות של גדוד קרקל הגיעו לסייע וחיסלו עוד כעשרה מחבלים.
יתר המחבלים נמלטו לרצועת עזה.
רכב ה"זאב" של מרפאת הבסיס ספג רקטת RPG ועלה באש.
פצועי הסיירת טופלו במיגונית על ידי החובש הגדודי ופרמדיק, עד לחילוצם במסוק "יסעור" על ידי יחידה 669.
מח"ט הנח"ל, אל"ם יהונתן שטיינברג, שהיה בדרכו לחילופי אש שניהלו פקודיו עם מחבלים, נתקל במחבלים סמוך לצומת מגן ונהרג בחילופי אש איתם.
בקרב נהרגו 17 לוחמי סיירת הנח"ל ו-4 לוחמי גדוד 50. בין לוחמי סיירת הנח"ל שנהרגו סמ"ר ירון שי, בנו של השר לשעבר יזהר שי וסמ"ר שהם משה בן הרוש, שנפצע ונפטר מאוחר יותר מפצעיו.
בבוקר 7 באוקטובר 2023, שהו במוצב שבעה חיילים: סיוון שני, רז דאהר, אילון גבאי, אור מזרחי, איתי אשכנזי, ומפקדם סרן תומר שוהם.
קשר הצוות, עומר אלפואר, השתתף בקרב במוצב כרם שלום.
עם שחר, החיילים הבחינו במחבלים חוצים את גדר הגבול עם רצועת עזה.
בעקבות הדיווח ברשת הקשר, הם עלו על נגמ"ש ונעו לכיוון הגדר, שם נתקלו במאות מחבלים.
שוהם פקד על התפצלות הכוח, וחלקם, בראשותו ובפיקודו של אשכנזי, עלו על תל ופתחו באש.
המחבלים הגיבו באש מדויקת, ותוך זמן קצר נפגעו שוהם ואשכנזי מאש צלפים.
אשכנזי נפצע בפניו, ירד מהעמדה כדי לסייע לשוהם.
גבאי התקדם לעזרת שוהם, ואשכנזי התרחק מהאש כדי לטפל בפציעותיו.
כאשר התחמושת החלה להאזול, הם החליטו לסגת ולהפנות את שוהם לאחור, בעוד מזרחי נשאר במוצב לשמור על הציוד.
במהלך הנסיגה, הלוחמים נתקלו באזרח רוכב אופניים, שלקחו איתם.
כשהגיעו למוצב, גילו שהמבנים מחוררים מכדורים ומזרחי נמצא הרוג.
הם הכניסו את מזרחי למטבח והתארגנו להגנה, אך נתקלו בהתקפות מארבעה כיוונים.
דאהר, מקלען נגב, הצליח להרוג עשרות מחבלים מעמדה מבוטנת.
בסביבות 14:30, חוליות מחבלים החלו לאגף את המוצב מאחור, מה שמנע הנחיית מסוק קרב.
בסופו של דבר הגיע המסוק והחל להדוף את המחבלים באש תותחים.
בקרב נהרגו סמ"ר מזרחי וסרן שוהם.
המחבלים חדרו אל המוצב ואף השליכו מטענים לחדרי החיילים.
לוחמי החטיבה הצליחו להחזיק במוצב ולמנוע את כיבושו.
במקביל, קבוצת לוחמים אחרת הייתה נצורה בחדר האוכל במוצב.
מסוק אפאצ'י תקף את המוצב מהאוויר, בהכוונת סג"ם ע' מפקד הטנק.לאחר מספר שעות הגיעו לוחמי שייטת 13 לחמו לטיהור המוצב בהובלת צוות טנק 4. בקרב נהרגו עשרות מחבלים, 7 לוחמי סיירת נח"ל ו-4 לוחמים ממחלקת המרגמות של גדוד 50, וסמג"ד קרקל שנהרג בדרך למוצב.
בשעות הערב של 7 באוקטובר יצאו לוחמי סיירת נח"ל רכובים על גבי נגמשי איתן ביחד עם כוחות שריון וצמ"ה לסגור את הפרצות בגבול.
לאחר מספר קרבות שארכו שעות הצליחו הכוחות לאטום את הפרצות בגזרתם ובכך ייצבו מצב ומנעו מעוד מחבלים להיכנס ולצאת משטח ישראל עד לחיסול כלל המחבלים במרחב.
בקרבות אלו לוחמי העורב תקפו בעזרת טילי גיל חוליות מחבלים רכובות ורגליות.
הקרבות בצפון רצועת עזה וקו החוף
ב-2 בנובמבר 2023 לאחר מספר ימי לחימה מאז החלה חטיבת הנח"ל את הכניסה הקרקעית לעומק שטח הרצועה, פשטו לוחמי החטיבה על מרחב הלחימה בכפר אל-עטאטרה – סמוך לקו החוף בצפון רצועת עזה.
במסגרת הפשיטה התמודדו הלוחמים בקרבות קשים, רחפנים חמושים, טילי נ"ט, בתים ממולכדים בהיתקלויות ממנהרות וחיסלו עשרות מחבלי חמאס.
ב-5 בנובמבר 2023 פשט צוות קרב גדודי בפיקודו של גדוד 50 מחטיבת הנח"ל יחד עם פלוגת טנקים מחטיבה 460, וכוח הנדסה וניהל קרב שנמשך חמש שעות בתחילת השבוע בשטח הבנוי של בית חאנון, עם יותר מ-20 מחבלים הרוגים וללא נפגעים לצה"ל.
ב-8 בנובמבר 2023 לאחר היתקלות עם מחבלי חמאס, נהרג סמ"ר נועם יוסף אבו, לוחם בגדוד 931 בקרב בצפון רצועת עזה.
ב-9 בנובמבר 2023 במהלך הלילה לאחר קרב של 10 שעות, לוחמי צוות הקרב של חטיבת הנח"ל השלימו מבצע השתלטות על מוצב 17, מעוז צבאי של ארגון הטרור חמאס במערב ג'באליה שבצפון הרצועה.
במהלך ההשתלטות הלוחמים חיסלו מחבלים, תפסו אמצעי לחימה רבים, חשפו פירי מנהרות טרור לרבות פיר שנמצא סמוך לגן ילדים ומוביל לתוואי תת-קרקעי נרחב.
עוד במהלך ההשתלטות על המוצב לוחמי הנח"ל איתרו ואספו חומרים אופרטיביים משמעותיים אודות התוכניות המבצעיות של האויב.
ב-3 בדצמבר הותר לפרסום כי לוחם בגדוד 932, סמ"ר אסצ'אלו סמה, נפטר מפצעיו לאחר שנפגע בקרב ב-14 בנובמבר בצפון הרצועה.
בסוף השבוע של 4 בנובמבר 2023 כוחות חטיבת הנח"ל כיתרו את העיר עזה, והחלו להתקדם לעומק העיר והגיעו למרחק של כשני קילומטרים ממפקדות חמאס הממוקמות בבית החולים שיפא.
במהלך הלחימה נהרג לוחם סיירת הנח"ל, סמל יהונתן מימון.ב-7 בנובמבר 2023 חיל האוויר תקף חולייה של עשרה מחבלים בשיתוף צוות קרב חטיבתי של חטיבת הנח"ל שזיהו את החולייה והכווינו את התקיפה.
בהמשך, זיהו לוחמי הנח"ל חוליות נ"ט שפעלו בקרבתם והכווינו כלי טיס שתקף אותם.
ב-10 בנובמבר החלה חטיבת הנח"ל יחד עם כוחות אוגדה 162 להדק את הכיתור על מחנה שאטי ("מחנה החוף"), שנמצא בחלקה המערבי של העיר עזה.
לדברי גורמים צבאיים כיתור שאטי יבודד את אזור שיפא ממחבלים, ימנע הגעת תגבור של חמושים ויסייע בהפעלת הלחץ הצבאי על האזור.
ב-11 בנובמבר לוחמי חטיבת הנח"ל פעלו במרחב השכונה וזיהו ארבעה מחבלים בסמוך אליהם.
הכוחות הכווינו למקום כלי טיס מאויש מרחוק שתקף שלושה מחבלים.
הכלי המשיך במרדף אחרי הממחבל הנוסף שברח דרך סמטאות צפופות, ותקף אותו לאחר זמן קצר.
ב-16 בנובמבר איתרו לוחמי סיירת הנח"ל במחנה שאטי מחסן אמצעי אמל"ח של הקומנדו הימי של חמאס בין היתר אותרו מערכות צלילה, מטענים וכלי נשק.
ב-17 בנובמבר צוותי הקרב של חטיבת הנח"ל, חטיבת הצנחנים וחטיבה 460 פשטו על מספר יעדים ואיתרו אמצעים טכנולוגיים ואמצעי לחימה.
בין היתר אותרו כלי נשק מסוג קלצ'ניקוב, מטענים, מטולים, ווסטים, RPG, משגרי נ"ט ועוד.
בנוסף, בפשיטות יזומות על יעדי הטרור אותרו אמצעי לחימה רבים.
ב-18 בנובמבר לוחמי חטיבת הנח"ל נלחמו בג'באליה, הכוחות נתקלו וחיסלו עשרות מחבלי חמאס.
באחד מהקרבות, שבהם מסייעים לחטיבה טנקים ומטוסי חיל האוויר, צוות הקרב החטיבתי של הנח"ל זיהה חוליית מחבלים שעמדה לירות על הכוחות מגג בניין מגורים.
לוחמי הנח"ל הכווינו כלי טיס מאויש מרחוק אשר חיסל את המחבלים.
בנוסף, במהלך סריקות נמצאו אמצעי לחימה וציוד צבאי בבנייני מגורים אזרחיים.
במהלך חילופי אש מול מחבלי חמאס נהרג לוחם סיירת הנח"ל סמ"ר עדי חרב.
ב-7 בדצמבר במסגרת הלחימה של צוות הקרב החטיבתי בג'באליה, נתקלו לוחמי גדוד 931 במחבלים שירו טילי נ"ט לעבר הכוחות.
לוחמי נח"ל הכווינו כלי טיס מאויש מרחוק של חיל האוויר אשר חיסל את החוליה.
צה"ל חשף תיעוד ממצלמת גוף שאותרה על גופת מחבל חמאס שחוסל על ידי לוחמים מגדוד 931 של חטיבת הנח"ל.
ב-9 בדצמבר לוחמי גדוד 931 של הנח"ל קיבלו מידע על הימצאות מחבלי חמאס ואמל"ח במבנים הסמוכים אליהם בג'באליה, והחליטו לצאת להתקפה ממוקדת על אותם מבנים.
המחבלים הכינו מארב באותו המרחב, והיו ערוכים לפגיעה בכוחות בעת שיעברו בציר המרכזי לתנועה.
לוחמי 931 הגיעו דרך אחת הסמטאות בעורף האויב, הפתיעו אותם וירו לעבר המחבלים שהיו בנקודה.
המחבלים ביצעו ירי לעבר חיילי הגדוד והשליכו רימונים.
בתום קרב יריות, הלוחמים חיסלו את המחבלים.
ב-14 בדצמבר בג'באליה לוחמי סיירת נח"ל נתקלו במחבלים רבים וחיסלו אותם, השמידו תשתיות אויב ותפסו אמצעי לחימה.
ב-17 בדצמבר במסגרת הלחימה במחנה ג'באליה צק"ח הנח"ל ערך סריקות במרחב.
כאשר באחת לוחמי הנח"ל איתרו בתוך חדר ילדים הממוקם במרתף מבנה פיר מנהרה.
הפיר הושמד על ידי כוחות ההנדסה של החטיבה.
ב-20 בדצמבר לוחמי חטיבת הנח"ל וצק"ח 551 פשטו על יעדים בג'באליה.
במהלך הפשיטה איתרו הלוחמים אמל"ח, ומשאית עמוסה ברקטות כאשר בסופה השמידו את אלו האחרונים.
במהלך היתקלות עם מחבלי חמאס נהרג לוחם גדוד 931 סמל לביא גיהסי.
ב-22 בדצמבר במהלך היתקלות עם מחבלי חמאס בג'באליה נהרג סרן אושרי משה בוצחק קצין ומפקד בסיירת הנח"ל.
ב-24 בדצמבר לאחר חילופי אש בהיתקלות עם מחבלים נהרג סמל רני תמיר לוחם גדוד 50 של החטיבה.
ב-26 בדצמבר במהלך הקרבות בצפון הרצועה נהרגו רס"ן שי שמריז מ"פ בגדוד 931 בחטיבת הנח"ל וסרן שאול גרינגליק אשר לחם כקצין בחטיבת הנח"ל.
בסוף דצמבר סיימה החטיבה את משימתה בג'באליה לאחר כיבוש העיירה.
ב-6 בינואר 2024 במהלך הקרבות בצפון הרצועה נהרג סא"ל רועי יוחאי יוסף מפקד מגמה בבא"ח נח"ל וחתנו של אלוף במיל' יואב פולי מרדכי.
בתחילת ינואר פשטה החטיבה על שכונת דרג'-תופאח בעיר עזה, להכרעת גדוד חמאס במרחב והשגת שליטה מבצעית באזור.
כוחות החטיבה נלחמו בעיקר בקרבות פנים אל פנים ומול הפעלת מטענים לעבר הכוחות.
חמאס פעלו במרחב השטח הבנוי, מלכדו בתים והסתירו בהם אמצעי לחימה.
ב-7 בינואר לאחר קרב בפרדסים של דרג'-תופאח חשפו כוחות החטיבה סדנה לייצור נשק מדויק של החמאס בהכוונה איראנית.
בסדנה זאת נמצאו אמצעי לחימה מתקדמים שהיו בשלבי בנייה מתקדמים והיו מיועדים לפגיעה מדויקת ביעדים בישראל.
הסדנה הושמדה על ידי החטיבה לאחר קרב עם מחבלים במקום.
במקביל לקרב בדרג'-תופאח פשטה החטיבה על בית לאהיא משם שיגר חמאס את רוב הרקטות לשטח ישראל מצפון הרצועה במהלך התמרון.
ב-6 בינואר זיהו כוחות החטיבה שיגור של רקטות לעבר אשקלון, הכוחות פשטו על המרחב ומצאו מתחם ובו עשרות משגרים מוכנים לשיגור של רקטות לטווחים שונים במהלך הפשיטה התחוללו קרבות ולאחר חיסול המחבלים המתחם הושמד על ידי כוח של החטיבה והנדסה קרבית.
לאחר ששוחררו חטיבות המילואים של אוגדה 99 אשר החזיקו את מרחב מחנות המרכז ומסדרון נצרים, קיבלה החטיבה את אחריות הגזרה, החל מ-21 בינואר.
ב-18 בפברואר במרכז הרצועה, צוות הקרב של החטיבה חיסל מעל עשרה מחבלים.
באחת הפעילויות, זוהתה חוליית מחבלים מעמיסה אמצעי לחימה על עגלה ונעה בגזרת הכוחות, שהכווינו כלי טיס מאויש מרחוק שתקף וחיסל מספר מחבלים.
במהלך השהות בגזרה זו, לוחמי החטיבה חיסלו למעלה מ-250 מחבלים בחציו הראשון של חודש מרץ, זאת באמצעות ירי צלפים, ירי פגזי טנקים וירי כלי טיס מאוישים מרחוק.
כוחות החטיבה שהו במסדרון נצרים למשך תקופה ארוכה.
בעת יציאת אוגדה 98 מח'אן יונס, הייתה החטיבה הכוח היחיד של צה"ל ששהה ברצועת עזה.
כמו כן במהלך השהות במסדרון, המשיכה החטיבה בפשיטות מקומיות סביב המרחב, ובפעולות הנדסיות במסדרון עצמו.
פורסם כי במהלך שלושה חודשים של פעילות חטיבת הנח"ל, חוסלו יותר מ-1,000 מחבלים, והושמדו יותר מ-20 קילומטרים של תוואי תת-קרקע במרחב המסדרון.
מטרת השליטה במסדרון הייתה לאפשר מעבר הומינטרי, ולבסס את השליטה במרחב מבחינה לוגיסטית, כדי לאפשר יציאה מהירה לפשיטות בצפון הרצועה ובדרומה.
ב-25 באפריל פורסם כי החטיבה סיימה את פעילותה במרכז הרצועה לאחר שלושה חודשים, ושהחטיבה יצאה מרצועת עזה, לקראת המבצע ברפיח.
ב-20 בפברואר כחלק מהבצע האוגדתי של אוגדה 162, צוות הקרב של החטיבה יחד עם צוות הקרב של חטיבה 401 חזר לשכונת זייתון בה כוחות צה"ל פעלו בתחילת התמרון, לצורך "טיפול" ביעדי הטרור.
הכוחות חיסלו מאות מחבלים ועצרו עשרות מחבלים לצורכי חקירה.
צוות הקרב של החטיבה פשט והשמיד מחרטות ואתרים לייצור אמל"ח, וגם שתי מנהרות תת-קרקעיות שאותרו בשלב הקודם של התמרון אך לא הושמדו סופית.
ב-26 בפברואר הושלמה השמדת תוואי מנהרה בין-חטיבתית, שקישר בין העיר עזה למחנות המרכז.
התוואי עבר גם מתחת מתחמים אזרחיים, כמו בית החולים הטורקי ואוניברסיטת אל-אסראא'.
לוחמי החטיבה חוו התנגדות רבה, קרבות קשים וחוליות רבות של מחבלים שיצאו להילחם.
במהלך הקרבות נתקל כוח של גדוד 932 מטווח קרוב עם מחבלים באחת מסמטאות השכונה, במהלכם נהרג לוחם גדוד 932 סמ"ר אברהם אובגן.
ב-9 במאי 2024 פתחה אוגדה 99 במבצע בשכונת זייתון.
כוח של חטיבת הנח"ל פעל תחת האוגדה, במקביל לכוחות אחרים שלה שפעלו בקרב רפיח.
הכוחות פשטו על תשתיות טרור במרחב, חיסלו מספר מחבלים מהאוויר והקרקע, איתרו אמצעי לחימה ואמצעים מודיעיניים של ארגון הטרור חמאס והשמידו יחד עם מכלול האש החטיבתי תשתיות טרור של הארגון.
במהלך הקרבות התפוצץ מטען על כוח לוחמים של גדוד 931, וחמישה לוחמים נהרגו.
הכוח שנפגע היה בדרכו אל היעד, מתחם בתי ספר שבו הסתתרו מחבלים רבים, כאשר החיילים נפגעו משני פיצוצים עזים ככל הנראה כתוצאה מזירת מטענים, בזמן שחצו סמטה בשכונת זייתון.
כתוצאה מכך נהרגו סמל איתי לבני, סמל יוסף דסה, סמל ארימאס מקוריאו, סמל דניאל לוי, וסמ"ר אריאל צים.
באירוע נפצע באורח קשה גם קצין לוחם בגדוד.
ב-18 במרץ 2024, צה"ל הכריז על מבצע "ניתוח מקומי", שמטרתו לכבוש בשנית את בית החולים ולטהרו ממחבלים ותשתיות טרור.
במבצע לקח חלק גדוד 932 של חטיבת הנח"ל.
כמו כן, פורסם שסיירת הנח"ל לקחו חלק במבצע.
במהלך חילופי אש שהתרחשו מחוץ לבית החולים שיפא, במהלך פעילות הפשיטה של כוחות צה"ל על מפקדת הטרור בתוך בית החולים נהרג לוחם גדוד 932 סמ"ר מתן וינוגרדוב.
ב-23 במרץ 2024 במהלך לחימה בשטח בית החולים ולאחר היתקלות עם מחבלי חמאס נהרג לוחם גדוד 932 של החטיבה סמ"ר ליאור רביב.
ב-5 במאי 2024 בשעה 14:00 ירו מחבלי חמאס מתוך שטח רפיח 14 רקטות ופצצות מרגמה אל עבר מחנה אמיתי הסמוך לכרם שלום.
לוחמים שנפגעו היו במשימת אבטחה - שמירה על הציוד של הכוחות, ציוד שהווכן לקראת הכניסה המתוכננת לרפיח.
כתוצאה מהמטח נהרגו שני לוחמי גדוד 931 של החטיבה סמ"ר טל שביט וסמל מיכאל רוזל.
בנוסף נפצעו עוד 3 לוחמים נוספים של הגדוד באורח קשה עוד 9 לוחמים נפצעו באורח בינוני.
ב-22 במאי הודיע דובר צה"ל כי כוחות צוות הקרב של חטיבת הנח"ל הצטרפו לאוגדה 162 במבצע ברפיח; במהלך הלילה, החל צק"ח הנח"ל לפעול התקפית ברפיח, הכוחות פשטו על יעדי טרור במרחב שכונת 'ברזיל' ובמרחב 'שבורה'.
לפי דובר צה"ל, עד 22 ביולי חטיבת הנח"ל ביצעה ארבעה מבצעים חטיבתיים בשכונות שונות ברפיח, בהם חיסלה 150 מחבלים והחרימה 400 אמצעי לחימה.
לדברי המח"ט יאיר צוקרמן, ברפיח נמצאו כמות גדולה של בתים ממולכדים שמצולמים במצלמות רוורס, ולכן הרסו הכוחות מבנים רבים בקרבתם.
כמו כן מספר הפירים שנמצאו באזור ציר פילדלפי היה הגדול ביותר שבו נתקלו כוחות החטיבה.
רוב המחבלים פעלו דרך מערך המנהרות ולא שהו מעל פני הקרקע, ולכן המאמץ העיקרי היה השמדת תוואי המנהרות, אך תוך כדי ההשמדה נתקלו הכוחות באש נ"ט וצלפים.
ב-28 במאי גדוד 50 של החטיבה, יצא להתקפה על מתחם של חמאס, שממנו בוצע ירי נ"ט על כוחות צה"ל בימים האחרונים.
המתחם ממוקם במזרח רפיח, סמוך למעבר רפיח.
במתחם יש מרפאה, ובסמוך אליה בית ספר, והכוחות פשטו על המתחם כדי לטהר אותו ממחבלים.
כשהכוח נכנס לאחד המבנים – התפוצץ מטען רב עוצמה, כתוצאה מכך נהרגו שלושה לוחמי גדוד 50 – סמ"ר אמיר גלילוב, סמ"ר אורי בר אור, וסמ"ר עידו אפל.
בנוסף לכך, באותו אירוע נפצעו 5 לוחמי גדוד נוספים.
ב-16 ביוני במהלך פעילות לאיתור מנהרות ברפיח, התפוצץ מטען בפיר מנהרה ממולכד על כוח לוחמים של סיירת הנח"ל.
כתוצאה מכך, נהרג לוחם הסיירת סמ"ר צור אברהם.
ב-27 ביוני כוח של גדוד 931 שהה בבית ברפיח.
בעת השהיה צלף של חמאס פגע והרג את סמל אייל שיינס לוחם בגדוד 931 של החטיבה בעת ששמר על חלון הבית.
ב-1 ביולי במהלך פעולות לאיתור פירי מנהרות פעל כוח של מחלקת הלת"ק של פלוגת החוד 931 במהלך הפעילות התפוצץ מטען על הכוח מתוך פיר מנהרה כתוצאה מהמטען נהרג סמל אורי חדד לוחם גדוד 931.
ב-22 ביולי דיווח צה"ל שב-4 מבצעים חטיבתיים של צק"ח הנח"ל ברפיח נהרגו 150 מחבלים והוחרמו כ-400 אמצעי לחימה.
ב-27 באוגוסט פעל גדוד 932 של חטיבת הנח"ל במרחב רפיח, ולאחר היתקלות בקרב אש מול מחבלים נהרג סמ"ר עמית פרידמן, בנו של אסף פרידמן מנהל ועדת החוץ והביטחון של הכנסת.
גם בשלב זה נשארה חטיבת הנח"ל חודשים רבים במרחב רפיח, תחת פיקוד אוגדת עזה, ושלטה בציר פילדלפי ובמרחב העיר כולה.
בסוף דצמבר 2024 העבירה החטיבה את אחריות גיזרת רפיח לחטיבת קרייתי, שתיהן תחת אוגדת עזה, והחלה במבצע באזור בית חאנון, העיירה היחידה בצפון הרצועה שלא טופלה במסגרת קרב ג'באליה השלישי.
כבכל הקרבות ברצועה, כוחות החטיבה איתרו אמל"ח רב והשמידו תשתיות אויב.
ב-6 בינואר 2025, במהלך חילופי אש כבדים בבית חאנון בין לוחמי פלוגת החוד של גדוד 932 של החטיבה לבין מחבלי חמאס, ולאחר שטיל נ"ט פגע בכוח, נהרגו מפקד הפלוגה רס"ן דביר ציון רווח וכן סגנו סרן איתן ישראל שכנזי ולוחם נוסף.
כמו כן נפצעו באורח קשה שני לוחמים נוספים מגדוד 932.
באותו היום במתחם אחר בבית חאנון, במהלך פעילות של כוח סיירת הנח"ל במרחב, הכוח הותקל בחילופי אש כבדים עם מחבלי חמאס.
כתוצאה מכך נהרג סמ"ר עידו שמיח סמל צוות בסיירת הנח"ל.
באותה תקרית נפצע באורח קשה גם לוחם נוסף של הסיירת.
ב-11 בינואר 2025 נהרגו מפיצוץ מטען חבלה רב-עוצמה ארבעה מלוחמי כוח חפ"ק של סגן החטיבה, שהורכב מלוחמי גדוד 931 ונסע בציר מינהלתי בבית חאנון.
בתקרית נהרגו סמ"ר דנילה דיאקוב, סמל יהב מעיין, וסמל אליאב אסטיוקאר.
בנוסף, בתקרית נפצעו חמישה לוחמים נוספים, בהם שניים באורח קשה.
ב-13 בינואר 2025 פעל כוח של סיירת הנח"ל בבית חאנון.
כתוצאה מפיצוץ במבנה וקריסתו נהרגו קצין ו-4 מלוחמי הסיירת ביניהם: סרן יאיר יעקב שושן, סמ"ר יהב הדר, סמ"ר גיא כרמיאל, סמ"ר יואב פפר, וסמ"ר אביאל וויסמן.
ב-19 בינואר 2025 נכנס לתוקף הסכם חמאס–ישראל וכוחות חטיבת הנח"ל יצאו מבית חאנון לאחר 21 ימי לחימה, ומרצועת עזה לאחר שנה וארבעה חודשים של לחימה.
ב-20 בינואר קיימה החטיבה טקס זיכרון ל-67 לוחמיה שנפלו במלחמה, החל מהטבח שפתח אותה ועד לעסקת החטופים.
לאחר 16 חודשי לחימה ברצועת עזה, עברה החטיבה לזירת יהודה ושומרון והצטרפה למבצע חומת ברזל שהחל כבר לפני כן.
כוחות החטיבה שלחמו חודשים רבים ברצועת עזה השתמשו בניסיון המבצעי שלהם, באמצעי הלחימה המתקדמים ובסדר הכוחות הסדור שלהם על מנת לשפר את תהליכי הלחימה בזירת יהודה ושומרון.
גדוד 932 תפס את גזרת חטיבת אפרים.
במבצע מרכזי בכפר עזון, שנמשך 16 שעות רצופות, נעצרו 50 מחבלים לאחר שפלסטינים השליכו מטענים לעבר הכוחות.
הלחימה התבססה על שימוש ברק"ם "איתן" הייחודי לחטיבה וכן על רחפנים ותצפיות אוויריות שסיפקו מודיעין בזמן אמת.
מטרת הפעילות הייתה למנוע פיגועים ולבסס שקט בגזרה תוך הבחנה בין מחבלים לאזרחים.
במשך שלושה חודשים פעלה חטיבת הנח"ל בגזרת יהודה ושומרון במסגרת אוגדת איו"ש, שם ביצעה מאמץ נרחב נגד תשתיות הטרור: לוחמיה עצרו מעל 100 מבוקשים, חיסלו מחבלים שתקפו או איימו על הכוחות, וערכו עשרות סריקות והחרמות אמל"ח במרחב.
הפעילות נועדה לנטרל איומים ישירים על אזרחי ישראל ולבסס שליטה וביטחון בגזרה.
בסוף התקופה החטיבה חזרה לרצועת עזה כחלק מאוגדה 162 לצורך הרחבת התמרון.
עם פתיחת מבצע מרכבות גדעון שבה החטיבה לצפון רצועת עזה תחת אוגדה 162, ופעלה בבית לאהיא.
במבצע מרכבות גדעון ב' בו נכנסו כוחות פיקוד הדרום לעיר עזה, פעלה החטיבה תחת אוגדה 162. לוחמי חטיבת הנח"ל פעלו להתקדם ולצאת להתקפות בעומק העיר עזה ונלחמים בשיטת המגננים הכוללת השתלטות על מבנה ויציאה להתקפות ממנו.
מרגע פתיחת המבצע בתחילת ספטמבר ועד לראש השנה, כ-80 מחבלים חוסלו במסגרת הפעילות על ידי לוחמי החטיבה.
ב-24 בספטמבר 2025, בסמוך לשעה 17:00 בערב, מחבל חמאס ביצע ירי צליפה אל עבר לוחם הגדוד סמ"ר צ'אלצ'או שמעון דמלאש שעמד בעמדת שמירה של מגנן גדוד 932 של חטיבת הנח"ל.
במהלך התקרית, בזמן שמירה על המגנן, מחבל חמאס ביצע ירי צליפה מדויק שפגע בלוחם והרג אותו במקום.
ב-19 באוקטובר 2025, במהלך הפסקת האש, נהרגו מירי נ"ט ברפיח רס"ן יניב קולא וסמ"ר איתי יעבץ, שני לוחמים בחטיבת הנח"ל.
בתגובה תקף צה"ל עשרות מטרות טרור ברחבי רצועת עזה, והרג מפקד פלוגה של הנוח'בה בגדוד מזרח ג'באליא בצפון הרצועה, שלקח חלק בטבח שבעה באוקטובר.
מיום מתקפת הפתע ותחילה של מלחמת חרבות ברזל והתמרון הקרקעי ברצועת עזה איבדה החטיבה כ-64 מלוחמיה כאשר (מעודכן ל-13 בינואר 2025):
+אבדותגדוד 50גדוד 931גדוד 932סיירת הנח"לבא"ח הנח"לסה"כטבח שבעה באוקטובר41016021 לוחמיםהתמרון הקרקעי ברצועת עזה515912142 לוחמים
בין ההרוגים במתקפת הפתע מפקד חטיבת הנח"ל אלוף-משנה יהונתן שטינברג, ומפקד גדוד סיירת נח"ל סא"ל יהונתן (ברנש) צור.
במלחמת חרבות ברזל לחמה חטיבת הצנחנים במספר רב של קרבות.
בטבח שבעה באוקטובר, ביום הראשון של המלחמה, סייעה החטיבה רבות בהדיפת טבח שבעה באוקטובר.
בשלב השני של הלחימה השתתפה החטיבה בחודשיו הארוכים של התמרון הקרקעי ברצועת עזה, בתחילה תחת אוגדה 36 במסדרון נצרים ובדרום העיר עזה, ועם הצטרפות אוגדה 98 ללחימה פעלה החטיבה תחתיה בקרב ח'אן יונס ובקרבות נוספים.
לאחר סיום תפקידה בדרום לקחה החטיבה חלק בתמרון הקרקעי בלבנון.
גדודי החטיבה לחמו מאוחר יותר גם בזירת סוריה וביהודה ושומרון, עד שצוות הקרב של החטיבה חזר לרצועת עזה במבצע מרכבות גדעון.
בבוקר יום שבת של טבח שבעה באוקטובר, פעל גדוד 890 לשחרור קיבוץ בארי וחתר למגע עם מחבלים.
בלחימה קשה, שנמשכה עד 9 באוקטובר בצהריים, טיהרו לוחמי הצנחנים יחד עם כוחות נוספים את הקיבוץ ממחבלים, בהם כאלה שהתבצרו בכמה מתחמים, חלקם עם אזרחים לכודים, ששוחררו כ-18 שעות לאחר תחילת העימות.
במקביל פעלו כוחות גדוד 890 בקרב לשחרור מוצב נחל עוז.
לוחמי הגדוד הגיעו ראשונים לזירה והתמודדו בלחימה קשה מול עשרות מחבלים שחוסלו בסוף האירוע.
בנוסף, גדוד 890 פעל בקרב על קיבוץ עלומים, שם סייעו לכיתת הכוננות ולכוחות מיוחדים.
במהלך הקרבות של גדוד 890 נהרגו כ-3 לוחמים ביניהם: סמ"ר , סמל , וסמ"ר .
במקביל, פעלה סיירת צנחנים בקיבוץ רעים ולקחה חלק בקרב רעים החל משעות הצהריים.
במהלך קרב פנים מול פנים עם מחבלים נהרג לוחם הסיירת סמ"ר , בנו של דדי שמחי.
כוח לוחמים של בא"ח צנחנים שהיה בדרכו לנתיב העשרה פגש בדרך בצומת יד מרדכי אזרחים מקבוצת ריצה משדרות מסתתרים במיגונית.
לאחר היתקלות פתע עם מחבלים נהרגו שני מ"כים של הבא"ח: סמ"ר וסמ"ר .
למחרת במהלך היתקלות נהרגו מ"כ נוסף מהבא"ח, סמ"ר , והלוחם רב"ט .
כוחות גדוד 202 פעלו בכפר עזה והחל להתחולל קרב ממושך שארך מעל 24 שעות עד טיהור הקיבוץ ממחבלים.
במהלך הקרבות של גדוד 202 נהרגו מספר לוחמים, בהם רס"ן , סרן , וסמ"ר .
כוחות גדוד 101 פעלו בקיבוץ כיסופים בקרבות ממושכים עד טיהור הקיבוץ.
במהלך הקרבות של גדוד 101 נהרגו כמה לוחמים, בהם סמל בר יענקלוב, סמל לביא בוחניק, סמ"ר רגב אמר, סמל מתן מלכה, וסמ"ר אופק ארביב,סמ"ר עומרי פרץ
במהלך הקרבות בטבח שבעה באוקטובר איבדה החטיבה 16 מלוחמיה.
ב-1 בנובמבר החלו כוחות חטיבת הצנחנים לקחת חלק בתמרון הקרקעי תחילה בשטחי צפון רצועת עזה, בפריצת מסדרון נצרים ובדרום העיר עזה.
במהלך הקרבות תקפו כוחות החטיבה והרגו מספר גדול של מחבלים שהתבצרו בבניין רב קומות בסמוך למבנה בית ספר ומשרדי ממשל של החמאס.
במהלך חילופי אש נהרג לוחם גדוד פתן 101, סמ"ר יאיר ניפוסי.
ב-7 בנובמבר, במסגרת הפעילות הקרקעית ברצועת עזה, הוביל צוות הקרב של חטיבת הצנחנים מבצע ממוקד בו חשפו לוחמי סיירת הצנחנים פיר של מנהרה תת-קרקעית בצמוד לפארק שעשועים.
גדוד 202, בשיתוף עם כוחות שריון מצוות הקרב החטיבתי של חטיבה 7, מצאו פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער מסוג קלשניקוב, RPG-7, מטעני כלימגור ועוד.
ב-16 בנובמבר במהלך פעילות מבצעית בצפון רצועת עזה נהרג סרן , סגן מפקד פלוגה בגדוד צפע 202.
ב-20 בנובמבר במהלך הקרבות בצפון הרצועה נהרגו סמל וסמ"ר , לוחמי גדוד 890 של חטיבת הצנחנים.
ב-5 בדצמבר לוחמי החטיבה בשיתוף חיל האוויר תקפו מבנים ותשתיות טרור של חמאס וחיסלו עשרות פעילי נ'חבה.
כמו כן, במהלך הפעילות הלוחמים איתרו והשמידו רקטות בחצרות בתים בעיירה.
הקרבות בשייח' עגלין רימאל ותל אל-הווא
ב-10 בנובמבר במהלך התקפה חטיבתית של כוחות חטיבת הצנחנים בשכונת שיח' עג'לין בדרום העיר עזה, סרק הכוח איתורים במרחב הדרומי של הגזרה ומצא משגר רקטות בסמוך לבנייני מגורים.
כלל אמצעי הלחימה שאותרו הושמדו או הוחרמו על ידי לוחמי הצנחנים.
במהלך חילופי אש מול מחבלי חמאס, נהרג סמ"ר יהונתן יצחק סמו, לוחם גדוד 202 בחטיבת הצנחנים.
ב-14 בנובמבר כוחות סיירת הצנחנים וגדוד 202 בשיתוף כוחות שריון מגדוד 7421 של חטיבה 4 פעלו בשכונת תל אל-הווא וכיתרו את בית החולים אל-קודס.
כוחות הצנחנים חיסלו מחבלים רבים שפעלו מתוך בית החולים וירו טילי נ"ט לעבר הכוחות.
על פי דובר צה"ל כוחות צה"ל חיסלו 21 מחבלים שפעלו מתוך בית החולים.
ב-18 וב-19 בנובמבר צוות הקרב של חטיבת הצנחנים בשיתוף כוח הנדסה מגדוד 8219 של חטיבה 551 וגדוד שריון 7421 של חטיבה 4, נלחמו בשכונת שיח' עג'לין ורימאל.
לוחמי החטיבה פעלו לאיתור והשמדת תשתיות ונכנסים של חמאס.
במהלך הלחימה איתרו הלוחמים 35 פירי מנהרות, אמל"ח, וחיסלו עשרות מחבלים.
בנוסף, לוחמי החטיבה פשטו על מחנה צבאי בשימוש המחלקה הטכנית של המודיעין הצבאי של חמאס.
במהלך הפשיטה איתרו הלוחמים משגרי רקטות ואמל"ח.
במהלך חילופי אש בשכונת שייח' עג'לין נהרגו סרן ג'מאל עבאס, סמ"ר שחר פרידמן, וסמל בנימין מאיר ארלי מפקד פלוגה ולוחמים מגדוד פתן 101.
ב-22 בנובמבר צוות הקרב החטיבתי החל בהתקפה על אזורי עיסא ושכונת תל אל-הווא.
לוחמי החטיבה פשטו על מוצב חטיבת העיר עזה ועל המטה המודיעיני הצבאי של חמאס.
כמו כן, הלוחמים פשטו על מנהרות, סדנה לייצור כטב"מים ואיתרו אמל"ח נוסף.
בליל 16 בנובמבר פעל צוות קרב של חטיבת הצנחנים במחנה שאטי סמוך לרצועת החוף של מרכז העיר עזה.
לוחמי החטיבה איתרו אמצעי לחימה רבים, מסמכים מודיעיניים וחיסלו עשרות מחבלי חמאס.
ב-17 בנובמבר פעלו לוחמי החטיבה ופשטו על מספר יעדים ואיתרו אמצעים טכנולוגיים ואמצעי לחימה.
ב-6 בדצמבר פעלה החטיבה במרחב שג'אעייה יחד עם כוחות חטיבה 188 של השריון וגולני, בקרבות קשים.
במהלך הקרבות בלילה נרשמו בשכונה יותר מ-50 היתקלויות עם חוליות מחבלים, וקרוב ל-200 מחבלים חוסלו - רבים מהם מאש טנקי חטיבה 188, צלפי גדוד 890 ולוחמי סיירת גולני והצנחנים.
במהלך הקרב נהרג סמ"ר עמית בונצל, לוחם סיירת צנחנים.
ב-9 בדצמבר צוות הקרב של חטיבת הצנחנים, בשיתוף גדוד השריון 7421 מחטיבה 4, איתר והשמיד בשג'אעייה פיר ותוואי תת-קרקעי, וכן השמיד עשרות אמצעי לחימה של חמאס.
ב-12 בדצמבר צוות הקרב של חטיבת הצנחנים פעל בשכונות זייתון ושג'אעייה.
הלוחמים חיסלו ועצרו מחבלים שהועברו לחקירות, חשפו פירי תת-קרקע והשמידו ארבע מערכות מנהרות מרכזיות.
לוחמי גדוד 202 איתרו מספר כרטיסי זיכרון שהכילו חומרים שצילמו מחבלי החמאס בטבח שבעה באוקטובר.
ב-14 בדצמבר פעל צק"ח הצנחנים, יחד עם כוחות שריון מגדוד 7421 של חטיבה 4 וחיסל מחבלים רבים מגדוד שג'אעייה.
כוח השריון של הצק"ח זיהה מחבלי חמאס מתצפתים על הכוחות, ירה לעברם וחיסל אותם.
בנוסף, לוחמי הצנחנים סרקו מתחם בית ספר ששימש כמוקד מרכזי של גדוד שג'אעייה.
במתחם נוהלה לחימה כנגד כוחות הצנחנים, כאשר בסופם סגרו מעגל על המחבלים ולאחר מכן השמידו תשתיות טרור במתחם.
ב-17 בדצמבר לוחמי החטיבה פשטו על דירה מבצעית.
במהלך הפשיטה נמצאו אמל"ח, מטענים, רובים מסוג קלאצ'ניקוב, מטענים ורימונים.
בנוסף, נמצא פיר התקפי שאורכו למעלה מ-15 מטר.
לוחמי החטיבה הכווינו כלי טיס של חיל האוויר לתקיפת הפיר.
ב-20 בדצמבר במהלך היתקלות עם מחבלים נהרג סגן עומרי שוורץ, צוער מגדוד גפן אשר שירת כלוחם בסיירת צנחנים.
ב-29 בדצמבר לוחמי צוות הקרב החטיבתי של חטיבת הצנחנים, בשיתוף גדוד השריון 7421 של חטיבה 4, החלו בהתקפה להשמדת תשתיות טרור בעיר ח'אן יונס במהלכה זיהו מחבל מוציא RPG מתוך פיר והשליכו מספר רימונים לעברו.
בנוסף, זיהו מספר מחבלים שהסתתרו במבנה וחיסלו אותם באמצעות ירי טנק.
בפעולה נוספת, הושמדה תשתית צבאית השייכת למפקדי גדוד דרום ח'אן יונס.
ב-31 בדצמבר צוות הקרב של חטיבת הצנחנים החל בהתקפה על מספר תשתיות טרור וביניהן עמדות תצפית, עמדות נ"ט ומחסני אמצעי לחימה של חמאס.
בזמן הלחימה זיהו הלוחמים זיהו מחבל שיוצא מפיר עם טיל RPG, ירו לעברו והרגו אותו.
לאחר מכן, הלוחמים זיהו שלושה מחבלים בקרבתם, והרגו את אחד מהם בעזרת כיוון כלי טיס למקום, שני המחבלים הנוספים שנמלטו המקום אותרו בין שני מבנים סמוכים – וחוסלו באמצעות ירי טנקים.
ב-6 בינואר חשפו כוחות הסיירת מחסן אמל"ח עם עשרות כלי נשק וציוד לחימה והשמידו אותו יחד עם יהל"ם.
ב-21 בינואר פתחו כוחות החטיבה תחת אוגדה 98 לצד חטיבות הקומנדו, חטיבה 7 וגבעתי במתקפה נרחבת על מערב ח'אן יונס.
הכוחות כיתרו את מחנה הפליטים במקום, והחלו להתקדם בתוכו אל מול יעדים של חמאס – כולל בסיסים צבאיים של פיקוד ושליטה ועוד.
במהלך הקרבות, נהרגו שלושה קצינים מגדוד 202 של החטיבה לאחר שנפגעו מירי RPG על מבנה שבו שהה כוח: הסמג"ד רס"ן דוד נתי אלפסי, רס"ן איליי לוי, מפקד פלוגה בגדוד, וסרן אייל טויטו, מפקד מחלקה בגדוד.
ב-25 בינואר פעלו כוחות החטיבה בשכונת אל עמל בח'אן יונס.
במהלך פשיטה של כוחות החטיבה על אתרים צבאיים של חמאס, איתרו הלוחמים עשרות כלי נשק מסוג קלאצ'ניקוב, רימוני רסס, מטעני הטלה מרחפן ופצצות מרגמה.
ב-3 בפברואר לוחמי צוות קרב של החטיבה פשטו על מבנה בן מספר קומות ששימש את מפקד חטיבת חאן יונס לניהול לחימה ואיתרו בו אמצעי לחימה רבים וביניהם קלאצ'ניקוב, מחסניות, ציוד צבאי, ואמצעים טכנולוגיים.
ב-4 בפברואר לוחמי החטיבה העמיקו את הפעילות בשכונת אל-עמל שבמערב חאן יונס, הלוחמים פשטו על כספות של החמאס ועל משרד חלפנות של הארגון, שבהם אותרו יותר מ-3 מיליון ש"ח ששימשו ככספי טרור.
ב-18 בפברואר במהלך קרבות חילופי אש מול מחבלים בח'אן יונס נהרג סמ"ר סימון שלומוב, לוחם גדוד צפע 202.
ב-20 בפברואר בבוקר הותר לפרסום הבוקר כי סמ"ר מעוז מורל, לוחם סיירת צנחנים, נפטר שבוע לאחר שנפצע אנושות בקרב ברצועת עזה.
ב-8 ביוני השתתפה סיירת הצנחנים במבצע ארנון.
לאחר שלוחמי הימ"מ חילצו ארבעה חטופים ישראלים, נועה ארגמני, אלמוג מאיר ג'אן, אנדריי קוזלוב ושלומי זיו, שהוחזקו במחנה הפליטים נוסייראת ברצועת עזה על ידי חמאס, נתקעה המשאית בה נסעו והייתה סכנה שהמחבלים יסגרו על הכוח ויהרגו את הלוחמים ובני הערובה.
לוחמי הימ"מ פינו את החטופים מהמשאית לעבר מבנה סמוך, וצה"ל השיב אש באמצעות תקיפות עצימות של חיל האוויר אשר בחסותן כוח קרקעי גדול נכנס לתוך מחנה הפליטים.
לבסוף, צוות קרב של סיירת צנחנים ולוחמי שייטת 13 חבר לכוחות הימ"מ והשב"כ, העלה את לוחם הימ"מ הפצוע ארנון זמורה, את יתר הלוחמים ואת שלושת החטופים על גבי כלים ממוגנים, בסיוע יחידת הניוד 5515, סיירת גבעתי וגדוד השריון "שלח".
ב-27 ביוני 2024 כוחות אוגדה 98 פתחו בהתקפה על יעדי טרור במרחב שג'עייה ונלחמו מעל ומתחת לקרקע במקביל.
ב-29 ביוני במהלך קרב עם מחבלי חמאס ולאחר שנפגע מירי מטווח קצר נהרג סמל יאיר אביטן, לוחם בגדוד 890 של החטיבה.
ב-4 ביולי כוח לוחמים של גדוד 101 נכנס לתוך מבנה על מנת לטהרו, במהלך הכניסה לבית נתקל הכוח במחבלים וכתוצאה מכך נהרג סמ"ר אייל מימרן, לוחם בגדוד 101 של החטיבה.
קרבות קצרים בח'אן יונס ובדיר אל-בלח
ב-11 באוגוסט במהלך פעילות של כוח לוחמים של גדוד 101 בשכונת הקרארות במרחב ח'אן יונס, מספר לוחמים נכנסו למבנה, צלף של חמאס זיהה אותם והחל לירות לעברם שכתוצאה מכך פגע בלוחם הגדוד סמל שנהרג במקום מפגיעת ירי צלף של חמאס.
באותה התקרית נפצעו באורח קל שני לוחמים נוספים של הגדוד.
ב-19 באוגוסט, במהלך פעילות של סיירת הצנחנים במרחב ח'אן יונס, נהרג סגן שחר בן נון מפגיעת פצצה שהטיל מטוס קרב של חיל האוויר על בניין בו שהה כוח הצנחנים.
במהלך חודש אוגוסט החלו כוחות החטיבה לפעול בגזרת מחנות המרכז, דיר אל בלח ונוסיראת.
ב-25 באוגוסט ערך כוח לוחמים של גדוד 202 פשיטה בפאתי דיר אל בלח.
כוח לוחמים נכנס למבנה ובתוך המבנה הופעל עליהם מטען חבלה.
כתוצאה מפיצוץ המטען נהרג סמ"ר עמית צדיקוב, לוחם גדוד 202.
ב-25 במאי 2025 עם פתיחת התמרון העצים במבצע מרכבות גדעון יחד עם כלל חטיבות החי"ר, נכנסה חטיבת הצנחנים חזרה לרצועת עזה ופעלה תחת אוגדה 98.
ב-18 בספטמבר, יום לאחר הוספת החזית הצפונית למטרות המלחמה והתפוצצות זימוניות חזבאללה, העביר צה"ל את אוגדה 98, הכוללת את חטיבת הצנחנים, מעזה לחזית הצפונית, לצורך הלחימה בלבנון.
בליל ה-30 בספטמבר 2024, פתחה חטיבת הצנחנים כחלק מאוגדה 98, את התמרון בדרום לבנון נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון.
החטיבה פעלה תחת אוגדה 98 יחד עם חטיבה 7 וחטיבת הקומנדו, שיחד הובילו את התמרון בשישה מרחבים, כולם בנפת מרג' עיון: כפר כילא, אל-עדייסה, רב א-תלתין, מרכבא, א-טייבה ואל-ח'יאם.
לפנות בוקר ב-2 באוקטובר, כוח של יחידת אגוז וגדוד 101 של הצנחנים נע לעבר הכפר אל-עדייסה.
במהלך הקרב נהרגו 5 לוחמי אגוז וקצין מיהל"ם, ו-36 לוחמים נפצעו.
ב-3 באוקטובר כוחות צק"ח הצנחנים לחמו במחבלים בקרבות מטווחים קרובים.
בנוסף לוחמי צנחנים אמצעי לחימה רבים.
במהלך הלחימה נהרג בחילופי אש מול מחבלים סרן בן ציון פלח קצין לוחם בגדוד 202 של החטיבה.
ב-8 בדצמבר 2024 בעקבות נפילת משטר אל-אסד בסוריה וכיבוש דמשק על ידי קבוצות מורדים פתח צק"ח צנחנים עם גדוד 77 כחלק עוצבת הבשן במבצע חץ הבשן במהלכו השתלט צה"ל על עמדות אסטרטגיות בפסגת החרמון, תפס את אזור החיץ בגבול ישראל-סוריה.
כוחות צוות הקרב החטיבתי צנחנים פעלו במשימת הגנה על תושבי הצפון במטרה להגן ולהסיר איומים במרחב החיץ בין סוריה וישראל.
במהלך סריקות, כוחות הצנחנים, הפועלים בפיקוד חטיבה 474, איתרו אמצעי לחימה ובהם טילי נ"ט, נשקים, ווסטים, תחמושת וציוד צבאי נוסף של צבא אסד.
כוחות הצנחנים פעלו בסוריה למשך תקופה ארוכה, עד אמצע מאי 2025, בפיקוד צוותי הקרב באוגדה 210, ובמהלך התקופה ביצעו עשרות פשיטות על מוצבים סורים, שבהם הוחרמו והושמדו מאות אמצעי לחימה.
ב-1 במאי 2025, במהלך פעילות מבצעית ברמת הגולן של לוחמי גדוד 890 של החטיבה נהרג לוחם 890 סמל ניב דייג, בתאונת דרכים צבאית שהתרחשה בצומת אליעד שבדרום רמת הגולן.
במהלך נסיעה מבצעית בכביש 98, ג'יפ האמר צבאי שבו נסעו ארבעה לוחמים- שניים מגדוד 890 וחייל ממפקדת עוצבת הגולן- התנגש במעקה בטיחות, התהפך ועלה באש.
שלושת החיילים נוספים נפצעו באורך קל.
ב-6 במאי 2025, לוחמי פלוגה א' של גדוד 101 של החטיבה יחד עם לוחמי יחידת הניוד המבצעי וכוחות חטיבת ההרים לעומק שטח סוריה.
לוחמי גדוד 101 החלו בחצות, בהתקפה על אחד מיעדי הטרור הבולטים בהם פעלו עד כה בזירה - המפקדה המרכזית של המשטר אסד הישן במרחב החרמון.
במהלך ההתקפה לוחמי 101 נכנסו למבנה המרכזי ואיתרו אמצעי לחימה, בונקרים ותשתיות טרור שנבנו במקום.
ביניהם: תותחים, משגרים, פצמ"רים, רקטות, מטעני נפץ ומוקשים.
הלוחמים השמידו שם את הרוב, על אדמת סוריה, ואת השאר החרימו לשטח ישראל.
ב-28 בספטמבר 2025, אירע אחר הצהריים, פיגוע דריסה בצומת ג'ית, בסמוך לקדומים, 2 לוחמים של גדוד 890 נסעו בג'יפ צבאי על כביש 60 הסמוך לקדומים, ובשלב מסוים חשדו השניים כי נהג משאית פלסטיני מאחוריהם מנסה לפגוע בהם - ועצרו בצומת ג'ית.
בשלב זה, המחבל, הנהג האיץ לעברם ופגע באחד מהם.
אחד הלוחמים יצא ופתח באש, שכתוצאה ממנה נוטרל המחבל - אך גם לוחם הגדוד סמ"ר עינבר אברהם קב שלאחר מכן פונה במצב אנוש לבית החולים בילינסון, ומותו נקבע.
מיום טבח שבעה באוקטובר ותחילתה של מלחמת חרבות ברזל איבדה החטיבה כ-48 מלוחמיה (נכון ל-28 בספטמבר 2025).
אבדותגדוד 890גדוד 202גדוד 101סיירת צנחניםגדוד הבא"חמפח"ט/מפג"דסה"כטבח שבעה באוקטובר33614 ----17 לוחמיםזירת רצועת עזה31465 ------128 לוחמיםזירת לבנון0100001 לוחםזירת סוריה1000001 לוחםזירת יהודה ושומרון1000001 לוחם
חטיבת הזיהוי הפלילי היא יחידה במשטרת ישראל האחראית על ביצוע בדיקות מדעיות למוצגים שאותרו בזירות עבירה והפקת חוות דעת מומחה, לצורך ביסוס ראיות פורנזיות במסגרת החקירה הפלילית.
ייעודה של חטיבת הזיהוי הפלילי הוא לפתח ולקדם את תחום הזיהוי הפלילי כדי להגביר את יעילותם של הליכי חקירה והעמדה לדין.
כמו כן, שוטרי חטיבת הזיהוי הפלילי פרוסים במעבדות מז"פ במטה הארצי ובשלוחות ברחבי הארץ.
מומחי מז"פ מייעצים ומסייעים בתחום עיסוקם לגופי ביטחון ומוסדות שלטון.
מעבדת מאגר טביעות אצבע (ט"א) – אחראית ניהול מאגר טביעות האצבע של משטרת ישראל ומסייעת בזיהוי חללים בעקבות אירועי פיגוע או אסונות רבי נפגעים.
מעבדה לפיתוח טביעות אצבע – אחראית על פיתוח טביעות אצבע סמויות בזירות עבירה.
מעבדת מאגר דנ"א (DNA) – מנהלת את מאגר הדנ"א של משטרת ישראל והשוואה בין פרופילי דנ"א מזירות עבירה.
כמו כן מסייעת בזיהוי חללים אלמוניים.
מעבדת דנ"א וביולוגיה – אחראית על איתור חומר ביולוגי והפקת פרופילי דנ"א מזירות עבירה, והעברתם למאגר לביצוע חיפוש.
מעבדה לראיה דיגיטלית – אחראית על מאגר התצלומים המשטרתי, על תחום הקלסתרונים, זיהוי פנים ביומטרי ובדיקת דמיון בין תמונות.
מעבדת סמים ארצית – אחראית על בדיקת מוצגים החשודים כמכילים סמים, וחומרים מסכנים.
מעבדת סימנים וחומרים – אחראית על השוואת עקבות נעליים וצמיגים, בדיקות למציאת שרידי ירי על מוצגים וחשודים, ובדיקות להערכת מרחקי ירי וקביעת חורי ירי במוצג.
מעבדת נשק – בדיקות לזיהוי ולהשוואה של תחמושת וכלי ירייה מכל אירועי הירי, וזיהוי כלי נשק ותחמושת והשוואה בין קליעים או תרמילים שנורו מכלִי נשק.
מעבדת מסמכים – אחראית על השוואה בין כתב יד שכותבו אינו ידוע, בדיקת מהימנות של תעודות שונות, גילוי זיופים, ובדיקת שטרות כסף החשודים כמזויפים.
מדור זיהוי חללים – עוסק בזיהוי חללים בשגרה ובאירועי רבי נפגעים.
מדור פסיכולוגיה חקירתית – אחראית על ביצוע בדיקות פוליגרף, ראיון קוגניטיבי, פרופילאות ופעולות נוספות בתחומי הפסיכולוגיה החקירתית.
במלחמת חרבות ברזל לחמה חטיבת החילוץ וההדרכה בקרבות רבים, הן בטבח שבעה באוקטובר והן בתמרון הקרקעי ברצועת עזה.
ביום הראשון של המלחמה סייעה החטיבה בהדיפת מתקפת הטרור של חמאס ביישובי עוטף עזה ובסיסי זיקים ואורים, ואיבדה שבעה חיילים.
בבוקר שמחת תורה התשפ"ד, יום שבת, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל.
בחסות ירי של אלפי רקטות, חדרו כ-3,000 מחבלים לעשרות יישובים ישראליים ומתקנים צבאיים, תוך ניהול קרבות ירי נגד כוחות הביטחון.
המחבלים ביצעו מעשי טבח ואונס, רצחו 843 אזרחים וחטפו לרצועת עזה כ-270 אנשים, ובהם נשים, קשישים ותינוקות.
כיתות הכוננות, שוטרי משטרת ישראל, לוחמי הימ"מ וחיילי צה"ל נלחמו נגדם כשהם בנחיתות מספרית והרגו כ-1,550 מחבלים בשטח ישראל.
בקרבות נפלו 55 שוטרים ו-301 חיילים.
בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה והסרת האיום מרצועת עזה על מדינת ישראל.
ייעוד חטיבת החילוץ וההדרכה במלחמת חרבות ברזל
חטיבת החילוץ וההדרכה היא חטיבה סדירה לוחמת בפיקוד העורף ופועלת באירועי חילוץ והצלה בכל זירות מלחמת חרבות ברזל, לרבות מחוץ לגבולות ישראל.
בד בבד החטיבה מפקדת על מבצעי סיוע אזרחי במרחב העורף.
מתחילת המלחמה החטיבה פעלה בשתי משימות:
חילוץ בסיוע לתמרון: סיוע בפעילות הקרקעית בזירת המלחמה, בשל הצורך במיומנויות ייחודית של חילוץ ופריצה.
גדודי החטיבה השתלבו באוגדות שתקפו את כוחות חמאס ברצועת עזה למגוון משימות, בין היתר לפריצה בהתקדמות הכוחות בשטח הבנוי וכן לאיתור נעדרים וחטופים חיים וגופות מתחת להריסות.
סיוע אזרחי: כוחות חילוץ מקצועיים לאירועי חילוץ במרחב האזרחי ולסיוע בפינוי אוכלוסייה מאזורי לחימה בקרבת עוטף עזה וגבול ישראל–לבנון.
עם פתיחתה של מלחמת חרבות ברזל התפרסו גדודי חטיבת החילוץ וההדרכה של פיקוד העורף במרחב עוטף עזה.
החטיבה פעלה מתחילת הלחימה בהגנה על בסיס זיקים ויישובי העוטף, פינוי של יישובי העוטף בהתאם ללחימה, פינוי תושבים מגבול הצפון וכוננות חילוץ לאירועי הרס בעורף המדינה ברחבי הארץ כולה.
בבוקרו של 7 באוקטובר חדרו מחבלי חמאס לאזור זיקים באמצעות נחיתה על חוף הים וכן פרצו את גדר המערכת סביב רצועת עזה, כקילומטר אחד דרומית לבסיס זיקים, המהווה בסיס הכשרת טירונים של חטיבת החילוץ וההדרכה.
פלוגת אימון היסוד של גדוד תבור, המורכבת מסגל הכשרה ומ-90 טירונים, הייתה אחראית על הגנת הבסיס בשבת זו.
בשבת זו נכחו בבסיס גם משפחת הרב אלון (זוג הורים ושמונת ילדיהם), אשר התנדבה לחגוג את החג יחד עם חיילי הבסיס, ועוד כ-30 אזרחים שבזמן ההתקפה ברחו ממחבלים בחוף זיקים.
עם פרוץ הירי הרקטי מרצועת עזה סמוך לשעה 7:00, התייצבו 22 מפקדי הסגל בחזית הלחימה ותפסו את מקומם של הטירונים בארבע עמדות ההגנה ההיקפיות של הבסיס.
לאחר מכן החלה מתקפה כבדה על הבסיס על ידי עשרות מחבלים חמושים בנשק קל, רימוני רסס ומטולי RPG.
אך 22 אנשי הסגל הצליחו להדוף שלוש חוליות תוקפות בשלוש נקודות שונות, ובכך לבלום את ההתקפה הראשונית ולמנוע את כיבוש הבסיס כבר בשלביה המוקדמים.
עמדה ו' בבסיס הפכה לזירת קרב, כאשר שתי חוליות מחבלים תקפו אותה בהפתעה מטווח קצר.
מפקד העמדה היה הפצוע הראשון ונפגע כבר בדקה הראשונה.
מפקד אחר מיהר להעניק עזרה וספג כדור בלסתו, אך שני המפקדים הפצועים המשיכו להילחם ולהשיב אש.
תוך דקות ספורות אוישה העמדה במספר מפקדים נוספים, בניהם מפקד הפלוגה, סגנית מפקדת פלוגה, מפקד מחלקה, רב-סמל פלוגתי, החובשת הפלוגתית.
חמישה מפקדים אשר נלחמו מול אש כבדה.
בין היתר, מפקדת שמיהרה לסייע, נפגעה מכדור בידה בעודה רצה אל העמדה.
מפקד הפלוגה תפס את הפיקוד על הכוח וניהל אש מסיבית מול כוחות המחבלים, שהחזירו אש תוך שימוש מסיבי באמצעי לחימה, פצצות מרגמה, השלכת רימונים וירי צליפה.
במקביל, פונו הפצועים תחת אש כבדה אל נקודת איסוף, שם קיבלו טיפול רפואי בסיסי.
לאחר 40 דקות של קרב עיקש, הצליח הכוח להדוף את המתקפה.
בעמדה זו נהרגו מפקד הפלוגה רס"ן אדיר מאיר עבודי, וסגניתו סרן אור מוזס, ונפצעו מספר מפקדים מסגל הפלוגה.
הם מנעו את כיבוש העמדה ואת חדירת המחבלים לבסיס מכיוון זה.
הקרב בשער גבול מטווחים (דרום מערב)
שער הגבול בעמדת המטווחים הפך בבוקר 7 באוקטובר לזירת קרב.
העמדה אוישה תחילה על ידי מפקדת וחייל.
לאחר הירי הרקטי, תוך דקות ספורות, הצטרפו אליהם מספר מפקדות.
עם פרוץ האש, ארבעה מפקדים איישו את העמדה ובמקום התפתחו חילופי אש כבדים שכללו ירי מנשק קל, ירי מטול RPG והטלת רימונים.
דרך עמדה זו חדר מחבל אחד לתוך הבסיס, הצליח להרוג חייל ולפצוע באורח קשה את אם משפחת הרב מירי של 3 כדורים לעברה.
במקום התרחש עימות פיזי בין המחבל לבין שני חיילים, שחיסלו אותו בו במקום.
במקביל, מחבל נוסף שחדר לבסיס, חזר לכיוון עמדת המטווחים, זוהה על ידי שני מפקדים שהצטרפו ללחימה, וחוסל.
כך הצליחו סגל המפקדים וחיילי הפלוגה למנוע את כיבוש הבסיס.
הקרב בשער גבול ים (צפון מערב)
בבוקר 7 באוקטובר הפך שער הגבול הימי לנקודת הגנה על הבסיס מפני פלישת מחבלי החמאס דרך הים.
עם פתיחת המתקפה, איישה את העמדה חיילת בודדת.
היא זיהתה את טילי האויב הראשונים, כשברקע נשמעו פיצוצים רבים.
תוך זמן קצר החלו להגיע כ-30 אזרחים מחוף זיקים הסמוך בו נערכה המסיבה בהשתתפות כמה עשרות חוגגים, שם טבחו המחבלים שנחתו מן הים בחוגגים.
מפקד הכוח בבסיס החליט לפתוח את השער ולאפשר לעשרות האזרחים הנמלטים להיכנס פנימה ולמצוא מקלט מפני המחבלים, וזאת על אף הסיכון שהיה בכך לחדירת מחבלים דרך השער ולחיי החיילים בתוך הבסיס.